Молитвы о мире и покое

© Оформление. ООО «Издательство «Эксмо», 2023

Вступление

Нам очень нужен мир. Нам нужны мир, покой и любовь. А мы дрожим от страха. Мы боимся не дожить до завтрашнего дня – но приходим в ужас при одной мысли о том, что он нам принесет. Мы кипим от злобы. Мы гневаемся на ближних. Мы ненавидим и всех, и себя. С утра до вечера мы боремся за мир, но мира все меньше, а борьбы все больше, и мы все ближе к тому, чтобы сойти с ума.

И приходит миг, когда мы понимаем: единственное, что нам остается – это молитва, обращенная к Богу. Молитва о спасении души. Молитва о даровании мира.

О мире в сердце. О мире в стране. О мире во всем мире. Да, на все воля Его. Но нам ведь она неизвестна. А если Он ждет, что мы сами сделаем свой шаг Ему навстречу?

И может быть, тогда пороки, в которых мы погрязли от своего безбожия, отпустят нас, и развеется тьма, и сквозь нее пробьется свет, которым нас озарит солнце нового мира.

И может быть, тогда вокруг нас спасутся тысячи.

Молитвы за Отечество

Молитва ко Господу о России

На Отчи́зну на́шу, Росси́ю, изле́й благода́ть Твою́, Бо́же! Да соединя́тся все́ наро́ды, ее населя́ющие, в одну́ семью, Тебя́, Отца́ Небе́сного, единомы́сленно испове́дающую, всю жизнь свою́ единоду́шно по ве́ре устроя́ющую, да бу́дет еди́но ста́до и еди́ный Па́стырь, да бу́дет хлеб насу́щный и духо́вный для всех без изъя́тия. Да бу́дет мир и любо́вь ме́жду все́ми и да бу́дут бесси́льны ко́зни враго́в вну́тренних и вне́шних, злых се́ятелей пле́вел на ни́ве Твое́й, писа́нием, сло́вом или де́лом внося́щих ша́ткость в умы́, го́речь в сердца́, собла́зн, раздо́р и вся́кую скве́рну в жизнь.

Пошли́, Го́споди, де́лателей до́брых на ру́сскую ни́ву Твою́, да оглася́т они́ ее́ глаго́лами пра́вды Твое́й, да просветя́т ее́ приме́ром жи́зни по ве́ре. Пошли́, Го́споди, наро́ду чу́ткость се́рдца, да разуме́ет он святы́е ре́чи избра́нников Твои́х, да разуме́ет он святу́ю во́лю Твою́ и неизме́нно и с ра́достию твори́т ее́, да бу́дет Русь вои́стину свя́та, да соедини́тся она́ единомы́сленно и единоду́шно в одно́ вели́кое Бра́тство Христо́во, мы́слию, сло́вом и де́лом ве́рное Бо́гу и Христу́ Его́. Да бу́дет Русь на́ша по́длинно церко́вной держа́вой, во всех дела́х свои́х руково́дствующейся уче́нием Правосла́вной Це́ркви.

Го́споди, Влады́ко ми́ра! Посети́ страну́ на́шу благода́тию Свое́ю, да облече́тся она́ свя́тостию, я́ко ри́зою, и да бу́дут сы́ны ее́ во смире́нии свое́м досто́йны оде́жды бра́чной, в не́йже вни́ти надлежи́т в черто́г Ца́рствия Твоего́. Ами́нь.

Молитва ко Господу о спасении России

Го́споди Иису́се Христе́, Бо́же наш, приими́ от нас, недосто́йных рабо́в Твои́х, усе́рдное моле́ние сие́ и, прости́в нам вся согреше́ния на́ша, помяни́ всех враго́в на́ших, ненави́дящих и оби́дящих нас, и не возда́ждь им по дело́м их, но, по вели́цей Твое́й ми́лости, обрати́ их: неве́рных – ко правове́рию и благоче́стию, я́ко да ни еди́н от них поги́бнет нас ра́ди, недосто́йных; ве́рных же – во е́же уклони́тся от зла и твори́ти благо́е.

Нас же всех и Це́рковь Твою́ Святу́ю – всеси́льною Твое́ю кре́постию от вся́каго зла́го обстоя́ния ми́лостивно изба́ви, и страну́ Росси́йскую от лю́тых враго́в и вла́сти их свободи́. Ве́рных рабо́в Твои́х – в ско́рби и печа́ли – день и нощь вопию́щих к Тебе́, многоболе́зненный вопль услы́ши, многоми́лостиве Бо́же наш, и изведи́ из истле́ния живо́т их. Пода́ждь же мир и тишину́, любо́вь, и утвержде́ние, и ско́рое примире́ние лю́дем Твои́м, и́хже – Честно́ю Твое́ю Кро́вию – искупи́л еси́.

Но и отступи́вшим от Тебе́, и Тебе́ не и́щущим – явле́н бу́ди, вое́же ни еди́ному от них поги́бнути, но всем спасти́ся и в ра́зум и́стины приити́: да вси в согла́снем единомы́слии и в непреста́нной любви́ просла́вят пречестно́е и́мя Твое́, терпеливоду́шне, незлоби́ве, Го́споди, во ве́ки веко́в. Ами́нь.

Молитва ко Пресвятой Богородице о России

Засту́пнице земли́ Росси́йстей и непреста́нная за нас моли́твеннице, мир наро́ду у Го́спода испроси́, да святи́тся в нас и́мя Бо́жие во ве́ки. Ами́нь.

Молитвы пред иконой Божией Матери «Державная»

Молитва 1-я

Держа́вная Влады́чице Пресвята́я Богоро́дице, на объя́тиих Свои́х держа́щая содержа́щаго всю вселе́нную Царя́ Небе́снаго! Благодари́м Тя за неизрече́нное милосе́рдие Твое́, я́ко благоволи́ла еси́ яви́ти нам гре́шным и недосто́йным сию́ святу́ю и чудотво́рную ико́ну Твою́ во дни сии́ лука́выя и лю́тыя, я́ко вихрь, я́ко бу́ря ве́тренняя наше́дшая на страну́ на́шу, во дни уничиже́ния на́шего и укоре́ния, во дни разоре́ния и поруга́ния святы́нь на́ших от люде́й безу́мных, и́же не то́чию в се́рдце, но и уста́ми де́рзостно глаго́лют: несть Бог; и в де́лех сие́ безбо́жие показу́ют. Благодари́м Тя́, Засту́пнице, я́ко призре́ла еси́ с высоты́ святы́я Своея́ на ско́рби на́ша и го́ре чад правосла́вных, и я́ко со́лнце све́тлое, увеселя́еши изнемо́гшия от печа́ли очеса́ на́ша пресла́достным зре́нием Держа́внаго о́браза Твоего́.

О, преблагослове́нная Ма́ти Бо́жия, Держа́вная Помо́щнице, кре́пкая Засту́пнице! Благодаря́ще Тя со стра́хом и тре́петом, я́ко раби́ непотре́бнии, припа́даем Ти со умиле́нием, с сокруше́нием серде́чным и со слеза́ми, и мо́лим Тя, и стеня́ще вопие́м Ти: спаси́ нас, спаси́! Помози́ нам, помози́! Потщи́ся: погиба́ем! Се живо́т наш а́ду прибли́жися; се обыше́дше обыдо́ша нас греси́ мно́зи, бе́ды мно́зи, врази́ мно́зи.

О Небе́сная Цари́це! Скипе́тром вла́сти Твоея́ Боже́ственныя разсе́й, я́ко прах, я́ко дым, нечести́выя ко́зни враго́в на́ших ви́димых и неви́димых, сокруши́ велеречи́выя помышле́ния их и запрети́ им, и я́ко Ма́ти всех, на путь пра́вый и богоуго́дный наста́ви их. Вкорени́ в сердца́ всех нас пра́вду, мир и ра́дость о Ду́се Свя́те; водвори́ в стране́ на́шей тишину́, благоде́нствие, безмяте́жие, любо́вь друг к дру́гу нелицеме́рную. Держа́вою Твое́ю всеси́льною удержи́, Пречи́стая, пото́ки беззако́ния, хотя́щие потопи́ти зе́млю Ру́сскую в стра́шней пучи́не свое́й. Поддержи́ нас сла́бых, малоду́шных, не́мощных и уны́лых, укрепи́, возста́ви и спаси́: я́ко под держа́вою Твое́ю всегда́ храни́ми, пое́м и велича́ем Пречестно́е и Великоле́пое и́мя Твое́, ны́не и при́сно и во ве́ки веко́в. Ами́нь.

Молитва 2-я

О, ми́ра Засту́пнице, Ма́ти Всепе́тая! Со стра́хом, ве́рою и любо́вию припа́дающе пред честно́ю ико́ною Твое́ю «Держа́вною», усе́рдно мо́лим Тя: не отврати́ лица́ Твоего́ от прибега́ющих к Тебе́. Умоли́, милосе́рдная Ма́ти све́та, Сы́на Твоего́ и Бо́га на́шего, Сладча́йшаго Го́спода Иису́са Христа́, да сохрани́т в ми́ре страну́ на́шу, да утверди́т держа́ву на́шу в благоде́нствии и изба́вит нас от междоусо́бныя бра́ни; да укрепи́т Святу́ю Це́рковь на́шу Правосла́вную, и непозы́блему соблюде́т ю от неве́рия, раско́ла и е́ресей. Не и́мамы бо ины́я по́мощи, ра́зве Тебе́, Пречи́стая Де́во: Ты еси́ всеси́льная христиа́н Засту́пница пред Бо́гом, пра́ведный гнев Его́ умягча́ющая. Изба́ви всех, с ве́рою Тебе́ моля́щихся, от паде́ний грехо́вных, от наве́та злых челове́к, от гла́да, ско́рбей и боле́зней. Да́руй нам дух сокруше́ния, смире́ние се́рдца, чистоту́ помышле́ний, исправле́ние грехо́вныя жи́зни и оставле́ние согреше́ний на́ших; да вси, благода́рне воспева́юще вели́чия Твоя́, сподо́бимся Небе́снаго Ца́рствия, и та́мо со все́ми святы́ми просла́вим Пречестно́е и Великоле́пое и́мя в Тро́ице сла́вимаго Бо́га: Отца́, Сы́на и Свята́го Ду́ха. Ами́нь.

Молитва о спасении державы Российской и утолении в ней раздоров и нестроений

Го́споди Бо́же, Спаси́телю наш! К Тебе́ припа́даем сокруше́нным се́рдцем и испове́дуем грехи́ и беззако́ния на́ша, и́миже раздражи́хом Твое́ благоутро́бие и затвори́хом щедро́ты Твоя́. Отступи́хом бо от Тебе́, Влады́ко, и за́поведей Твои́х не соблюдо́хом, ниже́ сотвори́хом, я́коже запове́дал еси́ нам. Сего́ ра́ди разгне́вался еси́ я́ростию Твое́ю на нас, и посети́л еси́ жезло́м желе́зным беззако́ния на́ша и ра́нами непра́вды на́ша. Просте́рл еси́ ру́ку Твою́, и воспла́кася земля́, и боле́зни сме́ртныя объя́ша нас. Гла́дом же и ску́достию и нестрое́нием порази́л еси́ нас, и дал еси́ нас на попра́ние враго́м на́шим, и ума́лихомся па́че всех язы́к, и бы́хом в при́тчу поноше́ния сосе́дом на́шим.

Бо́же вели́кий и ди́вный, ка́яйся о зло́бах челове́ческих, возводя́й низве́рженныя и утвержда́яй низпа́дающия! Небе́сную Твою́ си́лу с Небесе́ низпосли́, уврачу́й я́звы душ и теле́с на́ших и воздви́гни нас от одра́ боле́зни, я́ко напо́лнишася разслабле́ния чре́сла на́ша, я́ко боли́м непра́вдою и ражда́ем беззако́ние. Утоли́ шата́ния и раздо́ры в земли́ на́шей, отжени́ от нас за́висти и рве́ния, уби́йства и пиа́нство, разже́ния и собла́зны, попали́ в сердца́х на́ших вся́кую нечистоту́, вражду́ и зло́бу, да па́ки вси возлю́бим друг дру́га и еди́но пребу́дем в Тебе́, Го́споде и Влады́це на́шем, я́коже повеле́л еси́ и запове́дал еси́ нам.

Поми́луй нас, Го́споди, поми́луй нас, я́ко испо́лнихомся уничиже́ния и не́смы досто́йни возвести́ очеса́ на́ша на не́бо. Помяни́ ми́лости, я́же показа́л еси́ отце́м на́шим, преложи́ гнев Твой на милосе́рдие и даждь нам по́мощь от ско́рби. Мо́лит Тя Твоя́ Це́рковь, представля́ющи Тебе́ хода́тайство друго́в Твои́х: преподо́бнаго отца́ на́шего Се́ргия Ра́донежскаго, Петра́, Алекси́я, Ио́ны и Фили́ппа, святи́телей Моско́вских, священному́ченика Ермоге́на и всех святы́х, в земли́ Росси́йстей просия́вших, изря́днее же Пресвяты́я Богоро́дицы и Присноде́вы Мари́и, от лет дре́вних покрыва́вшия и заступа́вшия страну́ на́шу.

Вразуми́ и укрепи́ всех, и́же во вла́сти суть, и возглаго́ли в них блага́я о Це́ркви Твое́й и о всех лю́дех Твои́х. Си́лою Креста́ Твоего́ укрепи́ христолюби́вое во́инство на́ше и изба́ви их от вся́каго наве́та вра́жия. Воздви́гни нам муже́й си́лы и ра́зума и пода́й всем нам ду́ха прему́дрости и стра́ха Бо́жия, ду́ха кре́пости и благоче́стия. Го́споди, к Тебе́ прибега́ем, научи́ нас твори́ти во́лю Твою́, я́ко Ты еси́ Бог наш, я́ко у Тебе́ исто́чник живота́, во све́те Твое́м у́зрим свет. Проба́ви ми́лость твою́ ве́дущим Тя во ве́ки веко́в. Ами́нь.

Молитва ко Господу об Отечестве исповедника Николая (Могилевского), митрополита Алма-Атинского

Го́споди Бо́же, Спаси́телю наш! К Тебе́ припа́даем с сокруше́нным се́рдцем и испове́дуем грехи́ и беззако́ния на́ша, и́ми же раздражи́хом Твое́ благоутро́бие и затвори́хом щедро́ты Твоя́. Сего́ ра́ди пра́ведный суд Твой пости́же нас, Го́споди: раздо́ры и нестрое́ния объя́ша нас, уби́йства и кровопроли́тия, вражда́ и зло́ба умно́жишася до зела́.

Но, Премилосе́рдый Го́споди, при́зри с высоты́ Святы́я Твоея́ на сле́зныя мольбы́ ни́щих ско́рбных люде́й Твои́х, преложи́ гнев Твой на милосе́рдие и даждь нам по́мощь от ско́рби. Ве́мы, я́ко от лет дре́вних в годи́ны искуше́ний страна́ на́ша то́кмо ве́рою Христо́вою от ги́бели спаса́шеся, то́кмо моли́твою и слеза́ми покая́ния от ко́зней и сете́й вра́жиих избавля́шеся.

Сего́ ра́ди во умиле́нии се́рдца вопие́м Тебе́: охрани́ и ны́не Оте́чество на́ше от враго́в, губя́щих е, воспламени́ в сердца́х на́ших любо́вь к Це́ркви Твое́й Свято́й и научи́ нас кре́пко, да́же до сме́рти стоя́ти за ве́ру святу́ю Твою́ и за сла́ву и́мени Твоего́ Свята́го, и та́ко утверди́ и воспросла́ви Це́рковь Твою́ всеси́льною кре́постию Твое́ю и от вся́каго зла́го обстоя́ния изба́ви ю.

О распе́нших Тя моли́вый, Го́споди, и рабо́м Твои́м о вразе́х моли́тися повеле́вый, ненави́дящих и оби́дящих нас прости́, не возда́ждь им, Го́споди, по дело́м их и по лука́вству начина́ния их, не ве́дят бо, что творя́т, но к братолю́бному и доброде́тельному наста́ви жи́тельству, да обратя́тся к Тебе́, своему́ Влады́це, и ку́пно с сына́ми Це́ркви Твоея́ просла́вят Тебе́ Еди́наго в Тро́ице сла́вимаго Бо́га во ве́ки веко́в. Ами́нь.

Молитва по соглашению о спасении России

Го́споди Бо́же наш, Иису́се Хри́сте, Пречи́стыми Твои́ми уста́ми Ты сказа́л нам: «Е́сли дво́е из вас соглася́тся на земле́ проси́ть о вся́ком де́ле, то чего́ бы ни попроси́ли, бу́дет им от Отца́ Моего́ Небе́сного».

С глубо́кой ве́рой в непрело́жность слов Твои́х и безме́рное милосе́рдие Твое́ про́сим Тебя́ услы́шать всех моля́щихся рабо́в Твои́х, согласи́вшихся смире́нно проси́ть Тебя́ об умноже́нии любви́ и искорене́нии вся́кого зла и не́нависти в Росси́и, о спасе́нии и благополу́чии страны́ на́шей, о ве́ре и му́дрости ру́сских прави́телей и любви́ их к своему́ наро́ду.

Одна́ко не как мы хоти́м, а как Ты, Го́споди; да бу́дет на все во́ля Твоя́ свята́я. Ами́нь.

Молитва преподобному Иоанну Кущнику

К преподобному Иоанну Кущнику обращаются с молитвами те, кто живет вдали от родины и тоскует по ней.

О, свяще́нная главо́, преподо́бне о́тче, преблаже́нне а́вво Иоа́нне! Не забу́ди убо́гих твои́х до конца́, но помина́й нас всегда́ во святы́х и благоприя́тных моли́твах к Бо́гу: помяни́ ста́до твое́, е́же сам упа́сл еси́, и не забу́ди посеща́ти чад твои́х. Моли́ за ны, о́тче свяще́нный, за де́ти твоя́ духо́вныя, я́ко име́яй дерзнове́ние к Небе́сному Царю́: не премолчи́ за ны ко Го́споду, и не пре́зри нас, ве́рою и любо́вию чту́щих тя: помина́й нас недосто́йных у Престо́ла Вседержи́телева, и не преста́й моля́ся о нас ко Христу́ Бо́гу, и́бо дана́ тебе́ бысть благода́ть за ны моли́тися. Не мним бо тя су́ща ме́ртва: а́ще бо те́лом и преста́вился еси́ от нас, но и по сме́рти жив сый пребыва́еши, не отступа́й от нас ду́хом, сохраня́я нас от стрел вра́жиих и вся́кия пре́лести бесо́вския и ко́зней диа́вольских, па́стырю наш до́брый. А́ще бо и моще́й твои́х ра́ка пред очи́ма на́шима ви́дима есть всегда́, но свята́я твоя́ душа́ со а́нгельскими во́инствы, со безпло́тными ли́ки, с Небе́сными си́лами, у Престо́ла Вседержи́телева предстоя́щи, досто́йно весели́тся, ве́дуще у́бо тя вои́стину и по сме́рти жи́ва су́ща, тебе́ припа́даем и тебе́ мо́лимся: моли́ся о нас Всеси́льному Бо́гу, о по́льзе душ на́ших, и испроси́ нам вре́мя на покая́ние, да невозбра́нно пре́йдем от земли́ на Не́бо, от мыта́рств же го́рьких, бесо́в возду́шных князе́й и от ве́чныя му́ки да изба́вимся, и Небе́снаго Ца́рствия насле́дницы да бу́дем со все́ми пра́ведными, от ве́ка угоди́вшими Го́споду на́шему Иису́су Христу́: Ему́ же подоба́ет вся́кая сла́ва, честь и поклоне́ние, со Безнача́льным Его́ Отце́м, и с Пресвяты́м и Благи́м и Животворя́щим Его́ Ду́хом, ны́не и при́сно, и во ве́ки веко́в. Ами́нь.

Молитва преподобному Савве, игумену Сторожевскому, Звенигородскому

Преподобный Савва Сторожевский – один из наиболее известных русских святых. Считается защитником Москвы и покровителем правителей.

О, пречестна́я и свяще́нная главо́! Небе́снаго Иерусали́ма граждани́не, Пресвяты́я Тро́ицы обита́лище, преподо́бне о́тче Са́вво! Ве́лие име́я дерзнове́ние ко Всеми́лостивому Влады́це, моли́ся о ста́де огра́ды твоея́ и о всех по ду́ху ча́дех твои́х. Не премолчи́ за ны ко Го́споду и не пре́зри ве́рою и любо́вию чту́щих тя. Испроси́ предста́тельством твои́м у Царя́ ца́рствующих мир Це́ркви, под зна́мением креста́ вои́нствующей, архиере́ом святи́тельства благоле́пие, мона́шествующим до́брое в по́двизех тече́ние; святе́й оби́тели сей, гра́ду сему́ и всем гра́дом и стра́нам охране́ние; ми́ру безмяте́жие и мир, гла́да и па́губы избавле́ние; ста́рым и немощны́м утеше́ние и подкрепле́ние, ю́ным и младе́нцам благо́е в ве́ре возраста́ние, в Ева́нгельском уче́нии тве́рдое обуче́ние, и в чистоте́ и целому́дрии пребыва́ние; вдови́цам и сиро́там ми́лость и заступле́ние, плене́нным отра́ду и возвраще́ние, боля́щим исцеле́ние, малоду́шным успокое́ние, заблу́ждшим исправле́ние, согреша́ющим дух сокруше́ния, бе́дствующим благовре́менну по́мощь. Не посрами́ нас, к тебе́ с ве́рою притека́ющих, споспе́шествуй, я́ко чадолюби́вый оте́ц ча́дам, и нам понести́ и́го Христо́во во благоду́шии и терпе́нии, и всех упра́ви в ми́ре и покая́нии сконча́ти живо́т свой непосты́дно и пресели́тися со упова́нием во оби́тели Небе́сныя. Иде́же ты, по труде́х и по́двизех, ны́не водворя́ешися со А́нгелы и Святы́ми, зря и прославля́я Бо́га, в Тро́ице сла́вимаго, Отца́, и Сы́на, и Свята́го Ду́ха. Ами́нь.

Молитва преподобному Ферапонту Белоезерскому, Можайскому

Преподобный Ферапонт Белоезерский – великий молитвенник за Русскую землю. Прославился подвигом деятельного служения ближним и духовного просвещения Отечества.

О, всечестны́й и преблаже́нный о́тче наш Ферапо́нте! Тебе́ даде́ся благода́ть моли́тися о нас, и ве́мы, я́ко, предстоя́ Престо́лу Го́спода, при́сно явля́еши любо́вь твою́ к нам непреста́нными о нас твои́ми хода́тайствы. Но поне́же мы ежеча́сно умножа́юще грехи́ на́ша, кра́йняго твоего́ отвраще́ния досто́йни сотвори́хомся, сего́ ра́ди в покая́нии, со слеза́ми припа́дающе, мо́лим тя: не премени́ твое́й ми́лости к нам на гнев за нече́стия и скве́рны на́ша, яви́ у́бо нам ми́лость твою́ до конца́ и согреша́ющих нас очи́сти твои́ми моли́твами, возведи́ к покая́нию, укрепи́ на дела́ блага́я, сохрани́ в Правосла́вии и во вся́кой святы́ни. Да́руй нам пребыва́ти в ми́ре, тишине́ и братолю́бии, испроси́ нам времена́ безмяте́жна и изоби́лие плодо́в земны́х, изба́ви от огня́, и от потопле́ния, и от лю́тых боле́зней, и от смертоно́сныя я́звы.

Посли́ тружда́ющимся благи́й успе́х, путеше́ствующим путь безпреткнове́нный, в мо́ри пла́вающим приста́нище ти́хое, плене́нным осла́бу и освобожде́ние, си́рым по́мощь и заступле́ние, во́инству на́шему ве́рность, му́жество и побе́ду и всем нам вся поле́зная ко вре́менней и ве́чней жи́зни. Да любо́вию твое́ю огражде́ннии, благода́рственная всегда́ пое́м просла́вившему тя Го́споду Иису́су Христу́, Ему́же подоба́ет вся́кая сла́ва и честь со Безнача́льным Его́ Отце́м и с Пресвяты́м и Животворя́щим Его́ Ду́хом во ве́ки веко́в. Ами́нь.

Молитвы о мире всего мира и просвещении народов земли

Молитва о возвращении мирных времен

Куда́ бегу́ от Тебя́, Го́споди наш? В како́й стране́ скро́юсь от лица́ Твоего́? Не́бо – Престо́л Твой, земля́ – подно́жие Твое́, в мо́ре – путь Твой, в шео́ле – влады́чество Твое́. Е́сли бли́зок уже́ коне́ц ми́ра, то не без щедро́т Твои́х да бу́дет кончи́на.

Зна́ешь Ты, Го́споди, что непра́вды на́ши велики́. И мы зна́ем, что велики́ щедро́ты Твои́. Е́сли не уми́лостивят Тебя́ щедро́ты Твои́, поги́бли мы за беззако́ния на́ши. Не оста́вь нас, Го́споди, Го́споди, потому́ что вкуша́ли мы Плоть и Кровь Твою́.

Когда́ дела́ ка́ждого подве́ргнутся испыта́нию пред Тобо́й, Го́споди вся́ческих, в это после́днее вре́мя не отврати́, Го́споди, лица́ Твоего́ от испове́довавших свято́е и́мя Твое́. О́тче, Сы́не и Ду́ше Святый Уте́шителю! Спаси́ нас и сохрани́ ду́ши на́ши!

Умоля́ем бла́гость Твою́, Го́споди, отпусти́ нам ви́ны на́ши, презри́ беззако́ния на́ши, отве́рзи нам дверь щедро́т Твои́х, Го́споди! Да прии́дут к нам времена́ ми́рные, и по щедро́там Твои́м ми́лостиво прими́ моли́тву на́шу, потому́ что ка́ющимся, Го́споди, Ты отверза́ешь дверь (из «Надгробных песнопений» преподобного Ефрема Сирина).

Молитва покаянная, читаемая во дни смуты

Го́споди, Бо́же, Вседержи́телю, при́зри на нас, гре́шных и недосто́йных чад Твои́х, согреши́вших пред Тобо́ю, прогне́вавших бла́гость Твою́, навле́кших гнев Твой пра́ведный на ны, па́дших во глубину́ грехо́вную.

Ты зри́ши, Го́споди, не́мощь на́шу и скорбь душе́вную, ве́си растле́ние умо́в и серде́ц на́ших, оскуде́ние ве́ры, отступле́ние от за́поведей Твои́х, умноже́ние нестрое́ний семе́йных, разъедине́ния и раздо́ры церко́вные, Ты зри́ши печа́ли и ско́рби на́ша, от боле́зней, гла́дов, потопле́ния, запале́ния и междоусо́бныя бра́ни происходя́щия. Но, Преми́лостивый и Человеколюби́вый Го́споди, вразуми́, наста́ви и поми́луй нас, недосто́йных. Испра́ви жизнь на́шу грехо́вную, утоли́ раздо́ры и нестрое́ния, собери́ расточе́нныя, соедини́ разсе́янныя, пода́ждь мир стране́ на́шей и благоде́нствие, изба́ви ю от тя́жких бед и несча́стий.

Всесвяты́й Влады́ко, просвети́ ра́зум наш све́том уче́ния Ева́нгельскаго, возгре́й сердца́ на́ша теплото́ю благода́ти Твоея́ и направи́ я к де́ланию за́поведей Твои́х, да просла́вится в нас всесвято́е и пресла́вное и́мя Твое́, Отца́ и Сы́на и Свята́го Ду́ха, ны́не и во ве́ки веко́в. Ами́нь.

Молитва преподобного Силуана Афонского

Го́споди, да́руй мир Твой лю́дям Твои́м. Го́споди, да́руй раба́м Твои́м Ду́ха Твоего́ Свято́го, что́бы Он согрева́л сердца́ их любо́вью Твое́ю и наставля́л их на вся́кую и́стину и добро́. Го́споди, да́руй им благода́ть Твою́, что́бы они в ми́ре и любви́ позна́ли Тебя́, и возлюби́ли бы, и сказа́ли бы, подо́бно апо́столам на Фаво́ре: «Добро́ нам, Го́споди, быть с Тобо́ю». Согре́й печа́льные сердца́ люде́й; пусть они́ в ра́дости сла́вят Тебя́, забыва́я ско́рби земли́. Уте́шителю благи́й, сле́зно прошу́ Тебя́, уте́шь ско́рбные ду́ши люде́й Твои́х. Дай всем наро́дам Твои́м разуме́ть любо́вь Твою́ и сла́дость Ду́ха Свято́го, да забу́дут лю́ди го́ре земли́, и да оста́вят все плохо́е и приле́пятся к Тебе́ любо́вью, и да бу́дут жить в ми́ре, творя́ во́лю Твою́ во сла́ву Твою́.

Конец ознакомительного фрагмента.

Текст предоставлен ООО «ЛитРес».

Прочитайте эту книгу целиком, купив полную легальную версию на ЛитРес.

Безопасно оплатить книгу можно банковской картой Visa, MasterCard, Maestro, со счета мобильного телефона, с платежного терминала, в салоне МТС или Связной, через PayPal, WebMoney, Яндекс.Деньги, QIWI Кошелек, бонусными картами или другим удобным Вам способом.